ගම්පොළ අධ්‍යාපන කලාපයේ පාසල් අතර සිංහල පාසල් තරග පැවැත්වීමට නියමිතව තිබූ ගම්පොළ ජිනරාජ බාලිකා විද්‍යාලය වෙත පාසල් කීපයක සිසු සිසුවියන් , ගුරුවරුන් හා මවුපියන් පැමිණ සිටිය ද එම තරග පැවැත්වීම හෝ නොමැති බව පැවසීමට කිසිවෙකුත් එම ස්ථානයේ නොසිටීමෙන් පැය ගණනාවක් එහි සිටි පිරිස අතර නොසන්සුන්කාරී තත්ත්වයක් ඇති විය.පසුව එම පිරිස මේ පිළිබඳව ජිනරාජ බාලිකා විද්‍යාලයේ මුරකරුගෙන් විමසූ විට ඔහු පවසා ඇත්තේ කිසි තරගයක් පිළිබඳව තමන් දැනුවත් කර නොමැති බවත් පාසල ඇතුළට යාමට ඉඩදිය නොහැකි බවත්ය.නාවලපිටිය, ගලත, ගඟඉහළ කෝරළේ වැනි දුර පළාත්වලින් පැමිණි සිටි මේ පිරිස අදාළ බලධාරීන් පැමිණෙන තුරු පාසල ඉදිරිපිට පැය කීපයක් සිට අනතුරුව දුරකථන මඟින් අතිරේක අධ්‍යාපන අධ්‍යක්ෂකවරයාගෙන් විමසා ඇත.